Õppijakeskse õpikäsituse juurutamine Räpina Ühisgümnaasiumis
#000001
5C`s Classroom changes change climate changes
#000002
9. detsembril kohtusid 6. klassi õpilased Mika Keräneniga, kes on Soomest pärit Eesti lastekirjanik. Ta on lõpetanud Tartu Ülikooli 1999. aastal bakalaureusekraadiga eesti keel võõrkeelena eriala ning töötanud tõlkijana, kultuuriürituste korraldajana, eesti ja soome keele õpetajana. Hetkel õpetab ta eesti keelt Eesti Maaülikoolis neile, kelle emakeel ei ole eesti keel.
#000006
Kirjanik rääkis oma tööst eesti keele õpetajana ja sellest, kuidas ta oma raamatuid kirjutab, kust saab inspiratsiooni ning vastas õpilaste küsimustele. Jutu sekka põimis ta huvitavaid ja naljakaid juhtumeid oma igapäevasest elust, mida on kasutanud oma raamatutes, kas siis mõne tegelaskuju või tegevuskoha loomisel. Näitena luges ta neid ka raamatutest ette. Tema raamatute illustraator on meie kooli vilistlane Marja-Liisa Plats.
#000007
Enne jõule, uhkes lumes ja külmetava taeva ilus, on vaated koolimaja kunstiklassist uhked.
#000010
Sama ilus on ka viiendate ja kuuenda klassi õpilaste kunstitunni looming.
Kriitide, pastellide, pliiatsi, julgete sõrmede ja tundliku silma koostöö..
#000011
10. ja 11. klass külastasid Endla Teatrit
#000012
10. ja 11. klassi õpilased käisid 7. detsembril Endla Teatris vaatamas 2021. aasta publikulemmikuks valitud krimikomöödiat „Hotell laibaga“.
#000014
Etenduse alguses sööstavad mõrvarite eneseabigrupi viis liiget – endine baaridaam Pretty, koleeriline kokk Horst, idealistlik Jayashree, koristamisraevus Ingolf ja hajevil Tädike oma elu suurimasse seiklusse. Nad avavad hotelli Õnnelik Viis, millele loodavad hotelliliidult saada viis tärni. Olukord läheb üle käte siis, kui tärnide arvu üle otsustava inspektori saabudes avastatakse fuajeest laip. Järgneb tempokas peitusemäng, kus igaüks on mõrvarina kahtluse all.
#000015
„Hotell laibaga“ autoriteks on kaheksa saksa krimikirjanikku, kes selle krimikomöödia 2018. aasta suvel kaheksapäevases loomelaagris välja mõtlesid ja üheskoos kirja panid. Sama meetodiga on nad varem loonud kaks kriminaalromaani.
#000016
9. detsembril toimus 5.–12. klassi õpilastele teistmoodi koolipäev, mille raames osalesid õpilased erinevates töötubades: makramee, kommipäkapikkude meisterdamine, šokolaaditaskute tegemine, jõulukompositsioonide valmistamine, loovkudumine, puidust jõuluehted, samblakaunistused, päkapiku postkontor, jõulumemme pagaritöökoda, päkapiku laulustuudio.
#000018
Samal ajal toimus laat, kus õpilased müüsid isevalmistatud tooteid ja said loosiõnne proovida õpilasesinduse heategevuslikus loteriis.
#000019
Aitäh kõigile, kes aitasid töötube läbi viia ja laata korraldada:
#000020
Näitust valminud töödest on võimalik näha kooli fuajees. Vaata pilte.
#000022
2. detsembril külastasid 1.a klassi õpilased Põlva kultuurikeskust, kus MTÜ Teatribuss etendas näidendit „Triin ja päkapikk“. See oli lugu Triinust, kes oli väga ulakas, koerust täis ning sõnakuulmatu. Ta ei uskunud päkapikke ega jõuluvana. Jõulude eel otsustas ta päkapikule lõksu üles seada. Ta kohtuski päkapikuga, kes aitas tal heaks ja hoolivaks tüdrukuks muutuda.
#000024
Etendus oli küll lõbus, aga mõtlemapanev. Veel bussiski lapsed jagasid muljeid etendusest.
#000025
Suur aitäh lapsevanematele, kes said kaasa tulla!
#000026
Jõuluprogramm „Mis tunne see on?“
#000027
7. detsembril osalesid 2.t, 3.v, 4.a, 4.v, 4.c, 4.t, 5.t ja 6.c. klassi õpilased Eesti Põllumajandusmuuseumi jõuluprogrammis
#000029
Muuseumi päkapikud Nuti ja Uudu viisid õpilased jõuluseiklusele, et koos jõulutunne üles leida. Selleks, et kogeda jõulutunnet, pidid õpilased kasutama oma viit meelt: oli vaja näha, katsuda, kuulata, nuusutada ja maitsta, mis tunne see jõulutunne õigupoolest on.
#000030
Jõulutunde leidmise kinnituseks esitasid kaks 4.a ukrainlannat jõuluvanaga kohtumisel imelise jõululaulu ning oligi aeg asuda koduteele.
#000031
Meie kooli rahvatantsurühmadele tuli vahva kutse osaleda Võru kuuendal talvisel tantsupeol.
#000033
Kirjaga oli kaasas seltskonnatantsude pikk nimekiri (16), mida soovi korral võis harjutada. Samas anti teada, et Võru linna keskväljakul toimuvad ka õpitoad, kus samu tantse õpetatakse. Tervet rehkendust me ei jõudnud teha, tegime pool!
#000034
Laupäeval, 3. detsembril algaski Tantsutirtsudel, Rosinakesel ja Räpsukatel sõit uue tantsulise seikluse poole.
#000035
Päeva jooksul osalesime ligi neljasaja tantsijaga koos õpitubades, EMÜ rahvatantsuansambli Tarbatu kontserdil kultuurimajas Kannel ning õhtusel ühistantsimisel, kus tantsutuurid hoogsalt üles võeti.
#000036
Kõikide noorte rahvatantsijate jaoks oli talvisel tantsufestivalil osalemine esmakordne. Kindlasti oli igal osalejal midagi õppida nii enda kui ka tantsude kohta.
#000037
Inspireerituna kadripäeva traditsioonist soovida head viljaõnne, uurisime mitmete külaliste abil teraviljade olemust ja tähtsust nii loomade kui ka inimeste söögilaual.
#000039
Teisipäeval ootas meid Toivo Lees, kes tutvustas põhjalikumalt teraviljakasvatust enne elektrit ja kombaine. Saime vaadata mitmeid põllutööriistu ning vanu fotosid. Toivo Lees oli ette valmistanud muuseumitunni meie teemanädalat silmas pidades.
#000041
Kolmapäeval küpsetasid õpetaja Tiia Mäe juhendamisel viienda klassi tüdrukud kodunduse tundides meile küpsiseid ja präänikuid. Algklassiõpilased said maitsta täistera nisujahust, kaerahelvestest, rukki- ja tatrajahust küpsetisi. Õpetajate ja laste lemmikmaitseks osutus odrajahust jõuluküpsis. Kõik tervislikud küpsised valmisid Zerna Ökotalu toodetest ning neljapäeval oli talu perenaine Tiia Kokmann-Konsap õpilastega kohtumas. Ta tutvustas talus kasvatatavaid teravilju ning rääkis erinevate jahude ja helveste tootmisest.
#000042
Reedel võttis tiheda ja külalisterohke nädala kokku noorpõllumees Joosep Peetsalu. Joosepist sai põllumees juba seitsmendas klassis: kui klassikaaslastega käidi külastamas üht nisupõldu, jäid Joosepile mõned terad taskusse ning need pani ta hiljem kodus kasvama. Täna on ta Maaülikooli bakalaureusetaseme viimase aasta üliõpilane. Joosep näitas lühikesi videoid põllumehe argipäevast ning rääkis tehnikast pikalt ja põnevalt.
#000043
30. novembril sõitsid 2.a ja 3.a klassi õpilased Tartusse spordimuuseumi päkapikumaale.
#000046
Kõigepealt meisterdasid lapsed endale jõuluteemalise pildikuubiku, millega sai väga huvitavaid jõululugusid jutustada. Seejärel kuulati lugu päkapikupoiss Villest, kes tahtis jõuluvanale kingitusi teha, et jõulud kiiremini saabuksid.
#000047
Nagu ikka, ei tulnud üllatused nii välja, nagu olid planeeritud. Pärast loo kuulamist oli aeg liikumispausiks, õpilastele meeldisid erinevad liikumismängud.
#000048
Jäi piisavalt aega ka muuseumis ringi vaadata, katsetada, uudistada, sportida.
#000049
Oli väga põnev päev. Vaata pilte.
#000050
1. detsembriks olid õpilasesinduse päkapikud välja mõelnud uued lustlikud talvetantsud, mida nad koos algklasside õpilastega tantsisid.
#000052